Väidetavasti pani rahvasaadikud Gillardi kasuks otsustama kümme miljardit dollarit, mille tööpartei lubas investeerida maaelu parendamisse ja lairiba internetivõrku, mis tulevikus katab kogu Austraalia. Juba kostab sel teemal nurinat - üks ja teine küsib, et miks matta kümneid miljoneid internetti, mis on enamikest kodudest nagunii juba ühe või teise variandiga olemas, samas kui palju rohkem toetust vajavad auklikud maanteed, haridussüsteem ja haiglad.  Nii et tööpartei  võidutseb ja liberaalid siunavad. Muide, oodata on, et lähiajal naaseb võimuratta juurde peaminister Kevin Rudd, kelle Gillard juunis välja vahetas - talle on peaministril pakkuda välisministri portfell.